Dynekongens søn, Jacob Brunsborg, er ikke interesseret i at efterfølge sin far, afslører han i et interview med Børsen. Siden sine helt unge år har den nu 40-årige Jacob Brunsborg været kørt i stilling til posten som daglig leder af Jysk. De seneste år som varemærkedirektør. Men i al stilhed har han trukket sig fra posten. Fremover vil han være iværksætter. - Der skal hverken festes eller drikkes gravøl, fordi jeg stopper som brand director i Jysk, siger han til avisen. Jacob Brunsborg beholder dog sin bestyrelsespost i Jysk-koncernen.

Referat:
Det bliver ikke i familien, når stifteren og lederen af Jysk, Lars Larsen, engang trækker sig tilbage og overlader styringen af succesforetagendet til en anden.